Suvalkų gubernija

Suvalkų gubernija (, ) buvo Lenkijos Kongreso karalystėje 1867–1915 metais. Centras – Suvalkai. Buvo dabartiniuose Lietuvos pietvakariuose, Lenkijos šiaurės rytuose ir Gudijos šiaurės vakaruose, gubernijai priklausė Užnemunė. Plotas 12 300 km². Gubernija ribojosi su Gardino gubernija, Kauno gubernija, Lomžos gubernija ir Vilniaus gubernija bei Prūsijos karalyste. 

Tai buvo nepramoninė gubernija, žemės ūkio lygiu viena pirmaujančių imperijoje (1897 m. buvo 53,7 tūkst. žemės ūkio darbininkų), gyventojai – vieni raštingiausių: 1897 m. buvo raštingų (vyresnių nei 10 m. amžiaus) 54,9 proc. vyrų ir 42,8 proc. moterų (lietuviškose apskrityse atitinkamai 76,6 ir 50,2 poc., tarp lietuvių 48 proc. ir 39,7 proc.). Lietuviškose apskrityse gyveno 410.789 žmonės.


 Istorija 

Įsakymas apie Suvalkų gubernijos sudarymą išleistas 1866 m. gruodžio 31 d., jis įsigaliojo 1867 m. sausio 13 d.Сувалкская губерния.  – Москва, Большая российская энциклопедия, 2004–2017. Tuo metu buvo perskirstytos Augustavo ir Plocko gubernijos į tris naujas – Lomžos, Plocko ir Suvalkų.

 Administracinis suskirstymas 

Gubernijoje visą laiką buvo 7 apskritys. 1913 m. buvo 92 valsčiai, 2038 seniūnijos, 10 miestų, 5135 kitos gyvenvietės.

 Apskritis  Apskrities centras  Didžiausios gyvenvietės Augustavo apskritis  Augustavas  Lipskas, Račkos, Sapackinė Kalvarijos apskritis  Kalvarija  Alytus, Liudvinavas, Simnas Marijampolės apskritis  Marijampolė  Aukštoji Panemunė, Balbieriškis, Pilviškiai, Prienai, Zapyškis Seinų apskritis  Seinai  Kapčiamiestis, Lazdijai, Seirijai Suvalkų apskritis  Suvalkai  Bakalariava, Pilypavas, Prieraslis, Vižainis Naumiesčio apskritis  Naumiestis  Sudargas, Šakiai Vilkaviškio apskritis  Vilkaviškis  Virbalis, Vištytis

 Gyventojai 

Pagal 1889 m. Rusijos imperijos gyventojų statistinius duomenis gubernijoje gyventojų daugumą sudarė lietuvių tautybės žmonės, kurie sudarė 57.8% visų gubernijos gyventojų. Lietuviai daugumą sudarė Kalvarijos, Marijampolės, Naumiesčio, Vilkaviškio ir Seinų apskrityse.Piotr Łossowski, Konflikt polsko-litewski 1918-1920 (1996) p.10 and p.15 Remiantis garsaus Lietuvos teisininko, istoriko, publicisto, redaktoriaus, diplomato, užsienio reikalų ministro, signataro Petro Klimo surinktais duomenimis, 1889 m. Suvalkų apskrityje lietuviškai dar šnekėję apie 60% apskrities gyventojų, Seinų apskrityje apie 97% gyventojų.Petras Klimas. Lietuva: jos gyventojai ir sienos. 1917 m., Vilnius Pagal 1910 m. surašymą gubernijos gyventojų sudėtis atrodė taip: lietuviai 54,8 %, lenkai 30% ir kitos tautybės 15,2%.Onutė Burauskaitė. Suvalkų krašto lietuvių trėmimas. 6 psl. Punskas 1997 m.


 Gyventojų tautinė sudėtis 1897 m. Tautybė  Gyventojai  Dalis % Lietuviai  304,548  52,2% Lenkai  134,006  22,9% Žydai  59,129  10,1% Vokiečiai  30,485  5,2% Gudai  26,567  4,5% Rusai  24,460  4,1% Kiti  3,700  0,63%Iš viso  582,913  100%

Gyventojų tautinė sudėtis pagal apskritis

Gubernijos gyventojų tautinė sudėtis atskirose apskrityse pagal 1897 m. surašymą.Demoskop Weekly — Rusijos imperijos statistiniai duomenys (rus.):
 Tautybė Lietuviai Lenkai Žydai Vokiečiai Gudai Rusai Visoje gubernijoje 52,2 % 23,0 % 10,1 % 5,2 % 4,6 % 4,2 % Augustavo 0,2 % 49,1 % 11,6 % … 32,5 % 5,4 % Naumiesčio 82,8 % 1,3 % 7,4 % 7,1 % … … Vilkaviškio 68,7 % 3,9 % 8,5 % 15,9 % … 2,1 % Kalvarijos 72,6 % 10,1 % 9,3 % 3,6 % … 3,7 % Marijampolės 77,0 % 2,9 % 10,3 % 5,0 % … 4,0 % Seinų 59,7 % 22,9 % 11,8 % 1,2 % … 4,4 % Suvalkų 8,5 % 66,8 % 11,3 % 4,3 % … 7,9 %

Gyventojų skaičius apskrityse

Gubernijos gyventojų skaičius apskrityse ir miestuose pagal 1897 m. surašymą.
 Nr. Apskritis Miestas Plotas, km² Gyventojų skaičius 1 Augustavo Augustavas (12,743 žm.)1898,279 214 2 Naumiesčio Kudirkos Naumiestis (4595 žm.)1663,367 295 3 Vilkaviškio Vilkaviškis (5788 žm.)1190,476 883 4 Kalvarijos Kalvarija (9378 žm.)1246,170 425 5 Marijampolės Marijampolė (6737 žm.)2042,1114 262 6 Seinų Seinai (3778 žm.)2128,581 924 7 Suvalkų Suvalkai (22,648 žm.)1380,692 910

 Gubernijos valdžia 
 Gubernatoriai 
 Gubernatorius  Valdymo laikas Piotras Žervė  01.01.1867—11.11.1869 Sergejus Golovinas  05.12.1869—16.09.1882 Nikolajus Zinovjevas  16.09.1882—16.02.1884 Jevgenijus Subotkinas  16.02.1884—09.05.1885 Vladimiras Tchorževskis  06.06.1885—18.03.1886 Leonidas Stamerovas  18.03.1886—26.12.1891 Ivanas Podgorodnikovas  26.12.1891—13.11.1893 Konstantinas Božovskis  13.11.1893—24.09.1898 Emanuilas Vatacis  24.09.1898—01.02.1902 Michailas Arcimovičius  21.02.1902—16.10.1904 Piotras Stremouchovas  16.10.1904—28.02.1911 Nikolajus Kuprejanovas  28.02.1911—1917

 Vicegubernatoriai 
 Vicegubernatorius  Valdymo laikas Aleksandras Fribesas  14.03.1869—30.07.1871 Arkadijus Toločianovas  30.07.1871—19.12.1880 Nikolajus Ramzajus  03.01.1881—01.01.1885 Aleksandras Anenkovas  28.02.1885—15.02.1890 Ivanas Strokinas  15.02.1890—08.12.1890 Ivanas Zauškevičius  17.01.1891—30.09.1898 Aleksejus Lobanovas-Rostovskis  11.11.1898—20.03.1900 Georgijus Širiajevas  20.03.1900—19.07.1903 Borisas Borchas  19.07.1903—1915 Vladimiras Miasojedovas  1915—1916 Dmitrijus Makapigskis  1916—1917

 Šaltiniai 

 Nuorodos 
 Aprašymas apie guberniją Brokhauzo ir Jefrono enciklopediniame žodyne, Т. 31А (62) : Статика – Судоустройство. С.-Петербургъ, 1901. (rus.); 
 Aprašymas apie guberniją Lenkijos Karalystės ir kitų slavų kraštų geografiniame žodyne, Tom XI (Sochaczew – Szlubowska Wola) z 1890 r. (lenk.).
 Gubernijos žemėlapiai (rus.)